da en da nl ca da da it es da nb da da da da da da da da da da da nb en en da it it da da de da da da da da da da da da da da nl da en da da es nl da
DI Digital: Sørgelig nedgang i optag på IT-uddannelser | DI Digital
27.7.2022 21:11:23 CEST | DI Digital
Optagelsestallene for it-uddannelserne er nedslående læsning for erhvervslivet som i årevis har efterlyst flere it-specialister. Sådan lyder kommentaren fra DI’s branchefællesskab for tech-virksomheder, DI Digital.
Branchedirektør Rikke Hougaard Zeberg, DI Digital. Foto: Sif Meincke
I år er 6326 blevet optaget på landets it-uddannelser. Det er en tilbagegang i forhold til sidste år på 9 procent.
- Det er virkelig meget nedslående. Selvfølgelig har det øgede optag under corona spillet ind, men vi har hårdt brug for en fremgang i optaget på it-uddannelserne, ikke mindst blandt de kvindelige ansøgere, siger branchedirektør Rikke Hougaard Zeberg, DI Digital.
I 2020 var der et historisk højt optag som følge af, at regeringen i forbindelse med coronakrisen oprettede flere nye studiepladser på bl.a. it-uddannelserne.
- Vi har siden set fald i optaget både nu og i 2021. En tendens, som vi bliver nødt til at få vendt.
- Vi har brug for højere optag på it-uddannelserne, og for at universiteterne får mulighed for at optage alle kvalificerede ansøgere på de ikke-dimensionerede it-uddannelser. Det er nødvendigt, hvis vi skal sikre, at erhvervslivet kan rekruttere nok medarbejdere, så vi fortsat er konkurrencedygtige, når det kommer til udviklingen af digitale løsninger.
- På nuværende tidspunkt oplever mere end otte ud af 10 it-virksomheder udfordringer med at rekruttere it-specialister. Det viser en analyse gennemført af Rambøll for DI Digital, siger Rikke Hougaard Zeberg.
DI hæfter sig også ved en fremgang i andelen af kvinder optaget på it-uddannelserne. I år er der en fremgang på 2 procentpoint i forhold til sidste år. Fra 2020-2021 var der en stigning på 1 procentpoint fra 29 procent til 30 procent.
- Selvom det selvfølgelig er meget positivt, at vi ser fremgang, så går det stadigvæk for langsomt. Vi har brug for større diversitet i it-virksomhederne, ikke kun fordi det vil give adgang til mere talent, men også fordi, vi med diversitet kan skabe bedre teknologiske løsninger, siger Rikke Hougaard Zeberg.
Yderligere oplysninger fås hos presserådgiver Bo Hjuler, tlf. 2328 4912, e-mail boh@di.dk
Branchedirektør Rikke Hougaard Zeberg, DI Digital. Foto: Sif Meincke
Læs "Analyse af behovet for IT-specialister"
Information om DI Digital
Følg pressemeddelelser fra DI Digital
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DI Digital
DI: Morsø Kommune er igen Danmarksmester i digitalisering6.9.2022 19:30:00 CEST | Pressemeddelelse
Igen i år formår den lille ø-kommune i Nordjylland, Morsø Kommune, at score højt når det kommer til gode digitale rammevilkår. Og derfor kåres Morsø for andet år i træk som årets mest digitale kommune i Dansk Industris årlige, landsdækkende undersøgelse af den lokale erhvervsvenlighed.
DI: Digitalisering i kommunerne kan give mere velfærd for pengene23.5.2022 09:50:14 CEST | Pressemeddelelse
Landets største erhvervsorganisation, DI, er helt enige med Kommunernes Landsforening i, at der skal skrues op for brugen af digitale løsninger i landets kommuner – og det skal ske i tæt samarbejde med det private erhvervsliv, mener Dansk Industri.
DI: Cyberpagt kan hjælpe SMV med sikkerheden8.4.2022 11:15:48 CEST | Pressemeddelelse
Erhvervsministeriet, DI og en række andre organisationer er gået sammen om en cybersikkerhedspagt, der skal bistå landets små og mellemstore virksomheder (SMV) i kampen mod hackerangreb og andre cybertrusler. Målet er at gøre danske SMV’er til Europa mest sikre.
DI støtter nye konkurrenceregler på det digitale område25.3.2022 12:01:15 CET | Pressemeddelelse
DI sætter pris på, at EU-landene nu er er blevet enige om Digital Markets Act, som er de nye spilleregler for bl.a. de store online platforme. Med retsakten får vi en række konkurrenceregler i den digitale verden, som er opdaterede og faktisk modsvarer mange af de problemer, vi ser i forhold til de store online platforme.
Hvordan gør vi ansvarlig brug af kunstig intelligens til en dansk styrkeposition?7.3.2022 15:01:12 CET | Pressemeddelelse
Kunstig intelligens breder sig i erhvervslivet, og i det offentlige overtager computere stadig flere af hverdagens opgaver. Hvilke udfordringer skaber det for os som borgere og for samfundet? Det spørgsmål sætter DI Digital og Københavns Universitet nu til debat.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022